CELEX: 32017R0331
Language: sl
Date: 2017-02-27 00:00:00
Title: Uredba Sveta (EU) 2017/331 z dne 27. februarja 2017 o spremembi Uredbe (ES) št. 765/2006 o omejevalnih ukrepih v zvezi z Belorusijo

28.2.2017   
            
            
               SL
            
            
               Uradni list Evropske unije
            
            
               L 50/9
            
         UREDBA SVETA (EU) 2017/331
   z dne 27. februarja 2017
   o spremembi Uredbe (ES) št. 765/2006 o omejevalnih ukrepih v zvezi z Belorusijo
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2012/642/SZVP z dne 15. oktobra 2012 o omejevalnih ukrepih proti Belorusiji (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (ES) št. 765/2006 (2) določa prepoved izvoza opreme vsem osebam, subjektom ali organom, ki bi se lahko uporabljala za notranjo represijo, v Belorusiji ali za uporabo v Belorusiji ter prepoved zagotavljanja s tako opremo povezane tehnične pomoči, posredniških storitev, financiranja ali finančne pomoči.
            
         
               (2)
            
            
               Uredba (ES) št. 765/2006 uveljavlja ukrepe iz Sklepa 2012/642/SZVP.
            
         
               (3)
            
            
               Sklep Sveta (SZVP) 2017/350 (3) o spremembi Sklepa 2012/642/SZVP iz prepovedi izvoza izvzema opremo za biatlon.
            
         
               (4)
            
            
               Nič v tej uredbi ne vpliva na zahteve glede licenc v skladu z Uredbo (EU) št. 258/2012 Evropskega parlamenta in Sveta (4).
            
         
               (5)
            
            
               Uredbo (ES) št. 765/2006 bi bilo zato treba ustrezno spremeniti.
            
         
               (6)
            
            
               Da bi se zagotovila učinkovitost ukrepov iz te uredbe, bi morala ta uredba začeti veljati takoj –
            
         SPREJEL NASLEDNJO UREDBO:
   Člen 1
   1.   Uredba (ES) št. 765/2006 se spremeni:
   
               1.
            
            
               v členu 1a se doda naslednji odstavek:
               „4.   Odstavek 1 se ne uporablja za puške ter strelivo zanje in namerilne naprave, ki so navedeni v Prilogi IV in poleg tega ustrezajo specifikacijam za opremo za biatlon, kakor jo je v pravilih za prirejanje dogodkov in tekmovanj opredelila Mednarodna biatlonska zveza (IBU) in so namenjeni izključno za biatlonske dogodke in treninge.“;
            
         
               2.
            
            
               v členu 1b se doda naslednji odstavek:
               „4.   Odstavek 1 se ne uporablja za puške ter strelivo zanje in namerilne naprave, ki so navedeni v Prilogi IV in poleg tega ustrezajo specifikacijam za opremo za biatlon, kakor jo je v pravilih za prirejanje dogodkov in tekmovanj opredelila IBU in so namenjeni izključno za biatlonske dogodke in treninge.“
            
         2.   Besedilo Priloge k tej uredbi se doda k Uredbi (ES) št. 765/2006 kot Priloga IV.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. februarja 2017
      
         
            Za Svet
         
         
            Predsednik
         
         K. MIZZI
      
   
   
      (1)  UL L 285, 17.10.2012, str. 1.
   
      (2)  Uredba Sveta (ES) št. 765/2006 z dne 18. maja 2006 o omejevalnih ukrepih v zvezi z Belorusijo (UL L 134, 20.5.2006, str. 1).
   
      (3)  Sklep Sveta (SZVP) 2017/350 z dne 27. februarja 2017 o spremembi Sklepa 2012/642/SZVP o omejevalnih ukrepih proti Belorusiji (UL L 50, 28.2.2017, str. 81).
   
      (4)  Uredba (EU) št. 258/2012 Evropskega parlamenta in Sveta z dne 14. marca 2012 o izvajanju člena 10 Protokola Združenih narodov o nedovoljeni proizvodnji strelnega orožja, njegovih sestavnih delov in streliva ter trgovini z njimi, ki dopolnjuje Konvencijo Združenih narodov proti mednarodnemu organiziranem kriminalu (Protokol ZN o strelnem orožju), uvedbi izvoznih dovoljenj za strelno orožje, njegove sestavne dele in strelivo ter ukrepih glede njihovega uvoza in tranzita (UL L 94, 30.3.2012, str. 1).
   
      PRILOGA
      
         
            „PRILOGA IV
            Puške, strelivo in namerilne naprave iz člena 1a in 1b, ki ustrezajo specifikacijam za opremo za biatlon, kakor jo je v pravilih za prirejanje dogodkov in tekmovanj opredelila Mednarodna biatlonska zveza.
            Biatlonske puške:
            
                        ex 9303 30
                     
                     
                        Druge športne in lovske puške
                     
                  Strelivo za biatlonske puške:
            
                        ex 9306 21
                     
                     
                        strelivo za puške šibrenice
                     
                  
                        ex 9306 29
                     
                     
                        deli streliva za puške šibrenice
                     
                  
                        ex 9306 30 90
                     
                     
                        drugo strelivo in njegovi deli za orožje, ki niso puške šibrenice, vojaško orožje, revolverji in pištole iz tarifne številke 9302, strelno orožje, ki deluje z vžigom eksplozivne polnitve iz tarifne številke 9301
                     
                  Namerilne naprave za biatlonske puške:
            
                        ex 9305 20
                     
                     
                        Deli in pribori za puške šibrenice, lovske ali športne karabinke iz tarifne številke 9303“